ASP ลุ้นไตรมาส 1/65 โตต่อเนื่อง วอลุ่มซื้อขายแน่น-รายได้ค่าธรรมเนียมหนุน
ASP ลุ้นไตรมาส 1/2565 โตต่อเนื่อง วอลุ่มซื้อขายแน่น-รายได้ค่าธรรมเนียมหนุน แนะซื้อเป้าหมาย 5.50 บาท
ASP ลุ้นไตรมาส 1/2565 โตต่อเนื่อง วอลุ่มซื้อขายแน่น-รายได้ค่าธรรมเนียมหนุน แนะซื้อเป้าหมาย 5.50 บาท
6 มี.ค. 2565

บล.เคทีบีเอสที ระบุในบทวิเคราะห์วันนี้ (3 มี.ค.2565) ว่า บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP ยังคงคำแนะนำ “ซื้อ” ด้วยราคาเป้าหมายปี 2022 ที่ 5.50 บาท (5-yr average PER 13.8x) แม้คาดว่าการเติบโตของกำไรปี 2565จะชะลอตัวลงจากปี 2564 ที่รายได้ค่าธรรมเนียมทำได้ดีเกินคาด แต่ยังมี Sentiment เชิงบวกต่อตลาดหุ้นจากการกลับมาระบาดใหม่ของโอไมครอนและ ความขัดแย้งระหว่างยูเครนและรัสเซียที่ทำให้ตลาดมีความผันผวนมากขึ้น และมีโอกาสที่มูลค่าการซื้อขายจะเพิ่มขึ้นได้มากกว่าที่คาด
ขณะที่ ASP ประกาศกำไรสุทธิในไตรมาส 4/2564 ดีตามคาดมาอยู่ที่ 201 ล้านบาท เพิ่มขึ้น 54% เทียบช่วงเดียวกันของปีก่อน และ โต 2% เทียบไตรมาสก่อนหน้า เพราะมีรายได้ค่าธรรมเนียมที่เติบโตได้ต่อเนื่องอีก โต 10% เทียบช่วงเดียวกันของปีก่อน จากดีล IB และออกกองทุนใหม่เพิ่มขึ้น และมีกำไรจากเงินลงทุนเพิ่มขึ้น 105% เทียบไตรมาสก่อนหน้า จากหุ้นในต่างประเทศเป็นหลัก ซึ่งชดเชยไปกับมูลค่าการซื้อขายเฉลี่ยต่อวันที่ลดลง 10% เทียบช่วงเดียวกันของปีก่อน และ 8% เทียบไตรมาสก่อนหน้า
ยังคงประมาณการกำไรสุทธิปี 2565 จะอยู่ที่ 838 ล้านบาท ลดลง 14% เทียบช่วงเดียวกันของปีก่อน เพราะฐานสูงในปีก่อนที่มี รายได้ค่าธรรมเนียมเติบโตได้ดีเกินคาด แต่จากสภาพคล่องในตลาดยังอยู่ ระดับสูงซึ่งจะส่งผลดีต่อธุรกิจหลักทรัพย์ และมีโอกาสที่มูลค่าการซื้อขายจะ เพิ่มขึ้นได้มากกว่าที่เราคาด ขณะที่แนวโน้มกำไรในไตรมาส1/2565 จะยังเติบโต เทียบไตรมาสก่อนหน้า ได้ต่อเนื่องเพราะมูลค่าการซื้อขายเฉลี่ยเพิ่มขึ้น 13% เทียบไตรมาสก่อนหน้า และมีรายได้ค่าธรรมเนียมที่ยังเติบโตได้ดีช่วยหนุนอยู่จากการออกกองทุนใหม่อีก 1-2 กองทุน และรับรู้รายได้จากการขายกองทุนใหม่ได้เต็มไตรมาส
ด้านราคาหุ้น ASP เพิ่มขึ้นและ outperform SET +3% ในช่วง 3 เดือนที่ผ่านมาจากมูลค่าการซื้อขายเฉลี่ยต่อวันที่เพิ่มขึ้น (9.0 หมื่นล้านบาท ในช่วงเดือน ม.ค.-ก.พ. 2565 เทียบกับไตรมาส 4/2564 ที่ 8.0 หมื่นล้านบาท) เพราะตลาดหุ้นที่มีความผันผวนมากขึ้นจากจำนวนผู้ติดเชื้อโควิดที่เพิ่มขึ้น และมีความขัดแย้งระหว่างยูเครนและรัสเซียเข้ามากดดัน ทำให้ยังคาดกำไรใน ไตรมาส 1/2565 จะยังเติบโตได้ เทียบไตรมาสก่อนหน้า ต่อเนื่อง รวมถึงยัง มี upside เพิ่มจาก digital asset ขณะที่มี dividend yield ของในปี 2564 ที่สูง